# ÅRSMELDING RENDALEN IDRETTSLAG, HOVEDLAGET 2021

## ORGANISASJON

Styret har bestått av følgende:

Leder: Gjertrud Lutnæs

Nestleder: Nina Haarseth

Økonomi ansvarlig: Kristoffer Låg

Anleggsansvarlig: Tommy Nygård

Ungdomsrepresentant: Maria Myrhagen

 Maren Trøen

Leder barneidrettsgruppa: Hilde Nystuen

Leder fotballgruppa: Stian Lomnes

Leder hundekjørergruppa Alf Stokke

Leder skigruppa: Tor Inge Nytrøen

Leder turgruppa: Kari J. Høye

Årsmøtet 2021 var 15.mars.

Vi har i perioden hatt sju styremøter, og to møter i arbeidsutvalget.

To av styremøtene har vært lagt til Finndalshytta og kombinert med dugnader.

Kommunikasjonen til våre medlemmer går i hovedsak via vår hjemmeside og Facebook.

Pr 31.12.2021 hadde vi 253 betalende medlemmer, mot 299 året før. Den relativt store endringen kan i noe grad skyldes frafall som en konsekvens av Corona pandemien, men det er også gjort en vask av medlemslistene i forbindelse med overgang til elektronisk fakturering. Det er bra aktivitet i gruppene, men vi er stadig avhengig av personer som tar tak. **RIL er alle oss**, som til enhver tid ser det formålstjenlig å drive eller støtte opp om fysisk aktivitet i Rendalen.

Gjennom to år med pandemi har undergruppene hatt ulike utfordringer med restriksjoner, avlysninger, tilpasninger og endringer på kort varsel. Leder har fra utsiden sett en vilje og et engasjement for å ville, ville få til aktivitet og engasjement for barn og voksne. Takk for innsatsen, det blir lagt merke til!

## ANLEGG

Statusen på RIL sine anlegg etter sesongen 2021:

HOPPAKKE ÅKRESTRØMMEN

Her har det ikke skjedd noe. Den personen som skulle ha materialene som er der (stolper, impregnerte materialer mv) har ikke hentet dette. Vi må arbeide videre med dette. Om ikke vedkommende fortsatt skal ha dette ordner opp må vi finne andre løsninger.

FINNDALSHYTTA

Styret har jobbet dugnad og rundvasket og oppgradert hytta og med batterilys, brannvern utstyr og kodelås. Styret har og hogd rundt hytta. Dette var gode dugnader for styret kombinert med styremøter og sosial trening.

Hytta leies ut via Inatur og har vært leid ut 22 døgn i 2021.

FOTBALLBANEN, ELVÅL

Denne ble satt i stand etter NATO øvelsen i 2019, men arbeidet er ikke ferdigstilt/ godkjent. Grusen som ble levert av Mobilgrus AS er av feil størrelse. Det jobbes med å få på riktig masse til sommeren.

ELVÅL SKISTADION

Lyspunkter må skiftes. Det er innvilget penger til dette fra NØK

Det må settes opp et budsjett for hvordan vi har tenkt finansieringen av nye lyspunkter. For å

få utbetalt kr 50000,- fra NØK må tenkt budsjett fremvises eller det må dokumenteres at

arbeidet er ferdig/påbegynt.

Idrettslaget eier en andel av klubblokalet på ski stadion.

FAGERKOLLEN

Passivt anlegg.

SJØVIKBAKKEN

Passivt anlegg.

LYSLØYPA PÅ ÅKRE

Skal tas ned. Gudbrand Aasheim er engasjert til dette. Idrettslaget jobber med å få opp et lyspunkt på flata til skilek.

KVÆRNESODDEN

Denne banen er i veldig god stand. Klubbens flaggskip.

LYSLØYPE SJØLI

I ok stand.

## ØKONOMI

RIL har god økonomi, og med dette både en trygghet og handlingsrom. Det kjøpes eksterne tjenester for betaling av regninger og føring av lagets regnskap. Dette fungerer meget bra.

I forbindelse med pandemien har aktiviteten gått noe ned. Idrettslaget harikke mottatt koronakompensasjon.

Rendalen idrettslag opplever stort lokalt engasjement på våre arrangementer og på våre dugnader! Publikumsoppmøte på fotballkamper, skirenn, deltakelse på 10 på topp og kjøp av julenek er eksempler som viser at vi er viktige for bygda og at bygda er RIL. Takk! I 2021 inngikk RIL treårig samarbeidsavtale med Nord Østerdal Kraftlag, NØK. Vi har gode sponsorer avtaler med Hafslund Eco og Sparebank1 Østlandet. I tillegg til kommunal støtte og at undergruppene søker eksterne midler er det dette, og lokalt engasjement, som holder idrettslaget vårt i gang.

Hornset 10.3.22.

Gjertrud Lutnæs, leder

**Årsmelding Barneidrettsgruppa 2021**

**Organisasjon:**

Leder: Hilde Nystuen

Nestleder: Lars Jørgen Romenstad

Økonomiansvarlig: Lars Erik Bjøntegaard

Styremedlem: Ole Martin Døsen

Vi har i perioden 2021 hatt 2 styremøter, og jevnlig kontakt på epost og telefon.

**AKTIVITET**

Barneidrettsgruppa har hatt følgende aktivitetstilbud i 2021:

Skilek på Elvål, skøytelek i ishallen på Åkrestrømmen og svømmekurs vinter og høst. Terrengløp på Elvål i juni og august og hallaktivitet i Åkrestua og på Renheim høsten 2021.

Avslutningstur for svømmekurs til Ankerskogen ble avlyst på grunn av få påmeldte og aktiviteter for barn under Femundløpet på Søvollen ble avlyst grunnet Covid – 19 situasjonen. Familiedag på Bjøntegaard leirskole ble arrangert i september i samarbeid med Barnas turlag.

Det har vært god deltagelse på aktivitetene som i hovedsak er for aldersgruppen 5-12 år. I tillegg har det vært et par aktivitetsdager for barnehagebarn.

Barneidrettsgruppa har som mål å tilby et godt og allsidig aktivitetstilbud, gi god informasjon om aktivitetene og ha god dialog med foreldre og de andre undergruppene i RIL.

**ØKONOMI**

Barneidrettsgruppa har i 2021 brukt lite midler og vi har dermed et stort overskudd. Dette skyldes blant annet at turen til Ankerskogen ikke ble gjennomført og at vi ikke har kjøpt utstyr dette året. Vi har hatt fokus på å komme godt i gang igjen med aktiviteter etter Covid-19.

Årsmelding Fotballgruppa for sesongen 2021ORGANISASJON:Leder: Stian Lomnes
Nestleder: Erik Finstad
Økonomiansvarlig: Yvonne Husfloen
Styremedlem: Marita Undseth Lillestu
Styremedlem: Susann Enoksen

AKTIVITET:Vi har hatt følgende lag i 2021:

GJ 8/9 (hvor 6- og 7 åringene har hatt mulighet til å være med på treninger)
G 11
J 11
J 14 (samarbeid med Koppang, ledet og administrert fra Rendalen)
G 14
Menn senior 6. div (samarbeid med Koppang, ledet og administrert fra Koppang)

Totalt har det vært cirka 80 spillere i de aldersbestemte lagene sesongen 2020, i tillegg til ca 10
spillere fra Rendalen IL på seniornivå.

Nok en gang ble fotballsesongen preget av COVID-19, og det ble ikke åpnet for aktivitet før i juni måned. Dermed ble det nok et år med kort og intensiv sesong, og særlig for 11-års-lagene våre ble det mange kamper. Det var aktivitet med kamper ut hele oktober måned, noe som kanskje ikke er ønskelig – samtidig som COVID-situasjonen, særlig i og rundt Hamar, gjorde at kamper måtte flyttes og avlyses.

Som foregående sesonger hører ungdomslagene våre til Indre Østland fotballkrets, mens de eldste barnelagene har spilt kamper nordover mot lag fra Tynset-regionen. Vi er en utkant, uansett om vi ser sør- eller nordover, og det er lange reiser for elleveåringer, enten man skal til Ålen, Kvikne eller Våler og Braskereidsfoss. I enkelte tilfeller ble man enig med motstander om å møtes ‘på halvveien’ og spille på Tynset. Sett under ett er fortsatt samarbeid mot Tynset-regionen ønskelig!

Vi ser at stadig flere klubber, også i mer folkerike kommuner enn vår, får problemer med å stille rene lag innen aldersgruppene. Fotballkretsen har valgt å myke opp dispensasjonsreglementet sitt noe, og vi må nok innse at uten denne muligheten ville vi slitt tungt i ungdomsfotballen. Denne utfordringen må vi nok bare innse at vil fortsette også i kommende sesonger. Vi har et godt samarbeid med naboklubben Koppang FK, men det er ikke til å stikke under en stol at avstander er ei utfordring. Det gjelder både om man kommer fra Atndalen og skal til Rendalen på trening, eller om man skal fra Unsetbrenna til Koppang! Likevel, dette samarbeidet vil nok bare bli viktigere for begge klubbene i årene som kommer!

På seniornivå kom også sesongen i gang sent, men godt. Samarbeidslaget Koppang/Rendalen var satt opp med 4 hjemmekamper, hvorav 2 ble spilt på Kværnesodden i henhold til avtalen lagene imellom. Selv om vi ble noe færre spillere etter skuffelsen med at 2020-sesongen ble avlyst i sin helhet, gjennomførte vi på en god måte. Til de aller fleste av kampene måtte trenerteamet nominere en spillertropp, da bare 18 navn kan stå på dommerkortet. Luksusproblem!

Ordningen med kampverter og registrering av publikum med navn og telefonnummer fortsatte i 2021, og ble løst på en god måte av flinke frivillige. Vi krysser fingrene for at dette ikke skal være nødvendig i 2022, men om det må til skal vi klare å løse det på en god måte!

Vi vil få rette en stor takk til alle som har bidratt for Rendalsfotballen i 2021! Uten at frivillige stiller opp som trenere, lagledere, kioskvakter, sjåfører, dommere og tilskuere blir det ganske enkelt ingen aktivitet. Tusen takk!

Årsmelding skigruppa 2021.

Styret har bestått av:

Leder: Tor Inge Nytrøen

Nestleder: Omar Trøen

Økonomi: Goro Eggen Bolstad

Styreleder: Silje Bjørnseth Rønningen

Covid 19 har preget skisesongen 2021.

Men etter mye planlegging og utallige møter, telefon og teams samtaler og hard jobbing, er vi stolt over å ha arrangert 5 klubbrenn(med ca 300 startende), ett kretsrenn( 75 startende) og besøk av Barnas Skileker med 66 barn under 12 år, fantastisk moro!

Ny innkjøpt snøscooter til 50 00kr, er gull verdt ved å legge grunnlaget for tidlig sesongstart i lysløypa.

Mor løpet, Hovedlandsrennet, Ungdommens Holmennkollrenn og Junior NM ble avlyst pga covid 19.

Styret vil takke alle som har bidratt til at 2021 har blitt ett vellykket SKI ÅR!!

Rendalen idrettslag

**Hundekjørergruppa**

Årsmelding 2021/2022

Gruppa er pr idag registrert med 37 medlemmet.

 Dog er kun et lite fåtall bosatt i Rendalen. Dette gjør at det er vanskelig å få til aktiviteter.

Hovedaktiviteten er iår som tidligere å vedlikeholde hunde løøypa i Rendalen kommune. Vi har godkjent ca 10-12 mil som prepareres med scooter ved sesongstart og ved større snøfall. Dette gøres ved privateide snøscootere.

I år har vi samarbeidet med snøscooterklubben i Rendalen. Dette for å avlaste oss som vanligvis kjører opp løypa.

Grunnet bl.a. corona har løpssesongen vært noe innsnevret. Dog ble Vm i hundekjøring -sprint distanser-gjennomført på Gåsbu ved Hamar. Her deltok To av våre medlemmer- Thea løkken i Junior og Bjørn Haugbjørg i 6 spann sprint. Thea lå an til å bli nr 2 etter 2 dager. Desverre var hun uheldig siste dag og mistet spannet. Bjørn ( som eldste deltager) ble nr 10.

I vm -langdistanse, reinrasede hunder-i Sverige-ble Per Olav Myrvang nr 2.

 Finnmarksløpet går av stabelen 11 Mars også med deltagere fra klubben og vi er spente på resultatet.

Uansett gratulerer vi Bjørn og Thea masse med innsatsen.

Styret består iår som ifjor av Alf Stokke-Leder og Jørn strandvik-løypeansvarlig.

6/3-2022

Alf Stokke

# TURGRUPPA

## ORGANISASJON:

Organisasjon:

Styret har bestått av følgende:

Leder: Kari J. Høye

Styremedlem: Berit B. Brænd

Styremedlem: Betty H. Midtskogen

Styremedlem: Per Skau

Styremedlem: Melkior Kværnes

## AKTIVITET:

Turgruppa har hatt 2 styremøter i 2021.

Årets aktiviteter har vært de samme som tidligere år. Vi har hatt turkasser på 10 turmål:

 «Pinnhaugen» (Søvollen) (stolpejaktpunkt)

1. Kværninghøgda
2. Andtjernet
3. Volltjønnet
4. «Kraggen»
5. Elgpiggen
6. Tannvola
7. Gammeldambua
8. Tørråsen (Illevoldsetra)

 Østre Kvitåsen

Besøkene ble også dette året registrert i appen Ut.no som fungerte bra, men noen turmål hadde dårlig dekning. Dette ble registrert manuelt for dem som ga beskjed. Totalt hadde vi 801 besøk på turmålene våre.

Vinnere ble trukket ut og belønnet med gavekort hos May og Freds fiske og fritid.

Minifjellrever 2021: Eline og Magnus Otnes Dæmroen

 Fjellrever 2021: Irene Smedbakken og Emira Sopi

 Vi har vært medarrangør på Stolpejakten 2021 (ca 750 deltakere) og Vintertrimmen 2021 (182 deltakere)

Turgruppa takker alle for følget i 2021 og ønsker velkommen til nytt turår i 2022